****

Hrvatsko knjižničarsko društvo je organizator Kampanje **„I JA ŽELIM ČITATI!“** (jesen 2016. - jesen 2017.) kojom se želi upozoriti hrvatska javnost na probleme osoba s teškoćama čitanja i disleksijom.

Procjene su da pet do deset posto populacije u Hrvatskoj ima disleksiju. Ako se na vrijeme ne dijagnosticiraju, teškoće čitanja mogu dovesti do odustajanja od učenja i utjecati negativno na ostale vidove života.

Nažalost, u Hrvatskoj nema sustavnog i organiziranog istraživanja teškoća čitanja i disleksije.

Postojeći Zakon o autorskom pravu i srodnim pravima (NN 167/03) onemogućava produkciju većeg broja knjiga i ostalih publikacija prilagođenih osobama koje imaju navedene teškoće.

Umrežavanjem i poticanjem na akciju različitih dionika u društvu, škola, fakulteta, državnih, lokalnih i civilnih organizacija, nakladnika, te svih zainteresiranih osoba želimo promijeniti ovakvo stanje.

**DIJELEĆI SVOJA ISKUSTVA I PRIČE, POTIČEMO DRUGE DA DAJU SVOJ DOPRINOS!**

**Pošaljite nam detalje događanja** koja ste organizirali tijekom Kampanje - radionice, predavanja, tribine, skupove, izložbe. Podacio njihovom **nazivu i datumu** te dvije do tri **fotografije** i **kratak opis** vrijedan su dokument Vašeg doprinosa Kampanji.

**Podijelite s nama:**

* koliko se korisnika odazvalo
* kakvi su im dojmovi
* kako su vas popratili mediji
* kako ste i gdje oglasili događanja.

Šaljite nam **poveznice** na različite sadržaje povezane s Kampanjom.

**Kontakt**: Željka Miščin, voditeljica Kampanje

 e-pošta: zeljka.miscin@kgz.hr